Ritratt: Ahmad Ardity / Pixabay  Kienu 19,286 persuna li s-sena li għaddiet resqu biex jagħtu d-demm. Din l-informazzjoni nħarġet minn stqarrija maħruġa mis-Servizz Nazzjonali tat-Trasfużjoni tad-Demm li rringrazzja lil dawn il-persuni u awgura li din is-sena nerġgħu nkomplu nżidu fuq bażi kostanti l-ammont tad-donazzjonijiet. Naturalment, il-pandemija qed toħloq sfidi ġodda, iżda b'perseveranza u b'rieda kontinwa dawn faċilment jintgħelbu u l-pazjenti rikoverati fl-isptarijiet tal-gżejjer Maltin ikomplu jgawdu minn riserva tajba ta' demm. Sadanittant is-Servizz jappella b'mod urġenti għat-tip ta' demm O Positive, li ġentilment għandu jsir: fiċ-Ċentru tal-Għoti tad-Demm ta' G'Manġa li jiftaħ kuljum (7 ijiem fil-ġimgħa inkluż il-Ħdud u l-Festi Pubbliċi) mit-8:00am sas-6:00pm. fil-Mobile Blood Donation Unit li nhar il-Ħadd 9 ta' Jannar mit-8:30am sas-1:00pm se jkun fil-wesgħa ta' maġenb it-Torri tal-Arloġġ, L-Imtarfa . fil-Berġa tax-Xewkija li nhar It-Tlieta 11 ta' Jannar se tkun disponibbli għad-donazzjonijiet tad-demm mis-1:00pm sal-5:00pm. Noti importanti! dawk li ser jersqu biex jagħtu d-demm iridu jippreżentaw i l- k arta tal- i dentità, jew il- l iċenzja tas- s ewqan inkella p assaport Malti . dawk li għamlu s-swab test, sew jekk ta' rutina, sew jekk minħabba safar, huma mitluba biex jistennew sal-waqt li joħroġ riżultat COVID-19 Negative. bħala linja gwida ġenerali, min jieħu l-ewwel doża, it-tieni doża jew il-booster tal-C OVID -19 jrid iħalli 7 ijiem qabel jersaq biex jagħti d-demm. F'ka ż li fl-ewwel 48 siegħa wara t-tilqima wieħed ma jkollux deni jew sintomi ta' mard, dan jista' jitħalla jagħti skont id-diskrezzjoni tat-tobba tas-Servizz. Dan jgħodd ukoll għal min jieħu t-tilqima tal-influwenza staġjonali. dawk li ġew ittestjati pożittivi għall-COVID ikunu jistgħu jagħtu demm ġimgħatejn minn wara li tintemm il-kwarantina, waqt li dawk li kienu bi kwarantina preventiva jistgħu jagħti demm apenna jintemm il-perjodu ta' iżolament. Dan it-tagħrif twassal mis-Servizz Nazzjonali tat-Trasfużjoni tad-Demm . Tajjeb li tkun taf: Bżonn urġenti ta' 103 borża tad-demm O Positive